ખલીલ રાજસ્થાનના ટોંક જિલ્લાથી છે. તેને બાળપણથી જ ક્રિકેટનો શોખ હતો. તેણે રાજસ્થાનનું અંડર-16 અને અંડર-19માં પ્રતિનિધિત્વ કર્યું છે. ખલીલના કમ્પાઉન્ડર પિતાને પહેલા પુત્રનું ક્રિકેટ રમવું પસંદ નહોતું. તેઓ ઈચ્છતા હતા કે, ખલીલ ભણી-ગણીને ડૉક્ટર બને પણ તેના કોચ ઈમ્તિયાઝે તેમને મનાવવામાં મોટી ભૂમિકા ભજવી. ખલીલે ક્રિકઈન્ફોને આપેલા ઈન્ટરવ્યુમાં જણાવ્યું હતું કે, તે સમયે ટોંકમાં ભણતા છોકરાઓ માટે ક્રિકેટને બહુ સારું માનવામાં આવતું નહોતું.